

PROJEKTS uz 02.01.2024.

Vēlamais izskatīšanas laiks:

Attīstības komitejā – 10.01.2024.

domē – 25.01.2024.

sagatavotājs : V.Kuks

ziņotājs domē-D.Čūriška

LĒMUMS

Ādažos, Ādažu novadā

2024. gada 25. janvārī **Nr.** «DOKREGNUMURS»

**Par pašvaldības nekustamā īpašuma Lakstīgalu iela 11, Kalngale zemes daļas atsavināšanu**

Ādažu novada pašvaldības dome izskatīja […] (turpmāk – Iesniedzēja) 11.12.2023. iesniegumu (reģ. Nr. ĀNP/1-11-1/23/6671) ar lūgumu atpirkt no pašvaldības 1/4 domājamo daļu no nekustamā īpašumu Lakstīgalu iela 11, Kalngale zemes ar kadastra numuru 8052 007 0366.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Saskaņā ar ierakstiem Rīgas rajona tiesas Carnikavas pagasta zemesgrāmatas (turpmāk – zemesgrāmata) nodalījumā Nr. 4649 nekustamā īpašuma Lakstīgalu iela 11, Kalngale, Carnikavas pag., Ādažu nov., ar nosaukumu “Sarmas”, kadastra numurs 8052 007 0366, kura sastāvā ietilpst zemes vienība (platība 0,19 ha) ar kadastra apzīmējumu 8052 007 0366 (turpmāk – Zemes vienība), 1 /4 domājamā daļa pieder pašvaldībai.
2. Saskaņā ar ierakstu zemesgrāmatā, Iesniedzējai nostiprināta īpašuma tiesība uz 1/4 domājamo daļu no dzīvojamās mājas (būves kadastra apzīmējums 8052 007 0366 001) un palīgceltnes (būves kadastra apzīmējums 8052 007 0366 002).
3. Starp pašvaldību un Iesniedzēju, kā būvju īpašnieku, 16.01.2018. tika noslēgts līgums Nr. 02-14.3/18/1 (turpmāk – Līgums) par Zemes vienības 1/4 domājamās daļas nomu. Līguma darbības termiņš - līdz 31.01.2028. Saskaņā ar pašvaldības Centrālās pārvaldes Grāmatvedības nodaļas sniegtajām ziņām Iesniedzējai nav Zemes vienības nomas maksas parādu.
4. Saskaņā ar Nekustamā īpašuma valsts kadastra informācijas sistēmas datiem Zemes vienībai reģistrēts nekustamā īpašuma lietošanas mērķis “Individuālo dzīvojamo māju apbūve”, kods 0601, un tā kadastrālā vērtība ir EUR 18699,-.
5. Zemes vienības atsavināšanas jautājuma virzību noteic Publiskas personas mantas atsavināšanas likums (turpmāk – Likums):
	1. kura 1. panta 6. un 7. punkts noteic, ka nosacītā cena ir nekustamā īpašuma vērtība, kas noteikta atbilstoši īpašuma vērtēšanas standartiem. Pārdošana par brīvu cenu ir mantas pārdošana par atsavinātāja noteiktu cenu, kas nav zemāka par nosacīto cenu;
	2. kura 4. panta ceturtās daļas 3. punkts nosaka, ka atsevišķos gadījumos publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks, ja vēlas nopirkt zemesgabalu, uz kura atrodas ēka (būve);
	3. kura 5. pantā noteikts, ka atļauju atsavināt atvasinātu publisku personu nekustamo īpašumu dod tās lēmējinstitūcija, kas divu mēnešu laikā pēc tam, kad Likuma [4. panta](http://likumi.lv/doc.php?id=68490#p4) ceturtās daļas 3. un 4. punktā minētās personas ir iesniegušas atsavināšanas ierosinājumu, pievienojot visus dokumentus, kas apliecina personas pirmpirkuma tiesības, pieņem lēmumu par attiecīgā zemesgabala pārdošanu. Lēmumā tiek noteikts arī atsavināšanas veids un, ja nepieciešams, īpašuma turpmākās izmantošanas nosacījumi un atsavināšanas tiesību aprobežojumi;
	4. kura 8. pantā noteikts, ka atsavināšanai paredzētā nekustamā īpašuma novērtēšanu organizē lēmējinstitūcijas noteiktajā kārtībā. Nekustamā īpašuma novērtēšanas komisijas sastāvu un mantas nosacīto cenu apstiprina institūcija, kura organizē nekustamā īpašuma novērtēšanu. Mantas novērtēšanas komisija novērtēšanai pieaicina vienu vai vairākus sertificētus vērtētājus. Nosacīto cenu atbilstoši mantas vērtībai nosaka mantas novērtēšanas komisija;
	5. kura 37. panta pirmās daļas 4. punktā noteikts, ka pārdot publiskas personas mantu par brīvu cenu var, ja nekustamo īpašumu iegūst Likuma [4. panta](http://likumi.lv/doc.php?id=68490#p4) ceturtajā daļā minētā persona. Šajā gadījumā pārdošanas cena ir vienāda ar nosacīto cenu ([8. pants](http://likumi.lv/doc.php?id=68490#p8));
	6. kura 44. pantā noteikts, ka publiskas personas zemi var iegūt īpašumā personas, kuras saskaņā ar likumu var būt zemes īpašuma tiesību subjekti. Publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam;
	7. kura Pārejas noteikumu 11. punktā noteikts, ka līdz brīdim, kad spēku zaudē [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums), atsavināmā apbūvētā zemesgabala nosacītā cena nedrīkst būt zemāka par attiecīgā zemesgabala kadastrālo vērtību.
6. Iesniedzēja atbilst Likuma 4. panta ceturtās daļas 4. punkta prasībām.
7. Zemes vienības novērtēšanai ir lietderīgi pieaicināt sertificētu vērtētāju, kura pakalpojuma izmaksas lēšamas līdz EUR 300,-, kas apmaksājamas no pašvaldības Centrālās pārvaldes Nekustamā īpašuma nodaļas budžeta tāmes līdzekļiem.
8. Zemes vienības 1/4 domājamā daļa nav izmantojama pašvaldības funkciju izpildei un ir atsavināma Iesniedzējai, kā zemesgrāmatā ierakstītu būvju, kas atrodas uz Zemes vienības, īpašniekam.

Pamatojoties uz Pašvaldību likuma 10. panta pirmās daļas 16. un 21. punktu, Publiskas personas mantas atsavināšanas likuma 4. panta ceturtās daļas 3. punktu, 5. panta pirmo, ceturto un piekto daļu, 8. panta otro, trešo, sesto un septīto daļu, 37. panta pirmās daļas 4. punktu, 44. panta pirmo un ceturto daļu, kā arī Attīstības komitejas 10.01.2024. atzinumu, Ādažu novada pašvaldības dome

**NOLEMJ:**

1. Atļaut atsavināt Ādažu novada pašvaldībai piederošā nekustamā īpašuma Lakstīgalu iela 11, Kalngale, Carnikavas pag., Ādažu nov., ar nosaukumu “Sarmas”, kadastra numurs 8052 007 0366, apbūvētas zemes vienības (kadastra apzīmējums 8052 007 0366, platība 0,19 ha) 1/4 (vienu ceturto) domājamo daļu, pārdodot par brīvu cenu uz zemesgabala esošo, zemesgrāmatā ierakstīto ēku (būvju) īpašniecei […], personas kods […]. deklarēta adrese: […].
2. Pašvaldības Centrālas pārvaldes Nekustamā īpašuma nodaļai organizēt lēmuma 1. punktā norādītā nekustamā īpašuma novērtēšanu, pieaicinot sertificētu vērtētāju, kura pakalpojumu apmaksāt no nodaļas budžeta tāmes līdzekļiem.
3. Pašvaldības mantas iznomāšanas un atsavināšanaskomisijai 2 (divu) mēnešu laikā no lēmuma pieņemšanas dienas noteikt 1. punktā norādītā nekustamā īpašuma nosacīto cenu. Pēc vērtējuma atskaites saņemšanas un nosacītās cenas noteikšanas komisijai iesniegt domei lēmuma projektu par nosacītās cenas apstiprināšanu.
4. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

*Iesniedzējai uz e-pastu: anste2479@gmail.com,*

*Centrālas pārvaldes Administratīvajai nodaļai, NĪN,GRN,*

*Pašvaldības mantas iznomāšanas un atsavināšanas komisijai*